
Katastriüksuse piiride kinnitamine 

ja maa ostueesõigusega erastamine

Narva linnas, Tehase tn 8

osaühing NARVA TRANSIIT

Võttes aluseks EV Maakatastriseaduse (RT I 1994, 74, 1324; RT I 2001, 9, 41) §20 lõige 5, EV Maareformiseaduse (RT 1991, 34, 426; RT I 2001, 52, 304) § 20 lõige 1; § 21 lõige 4 ja 5; § 22 lõige 1; §222 lõige 2; § 223 lõige 1, 3, 7 ja 8; § 23 lõige 1, Maa ostueesõigusega erastamise korra (kinnitatud EV Valitsuse 06.11.1996.a. määrusega nr 267, RT I 1996, 77, 1372; RT I 2000, 31, 182), plaani- ja kaardimaterjali alusel katastriüksuse moodustamise korra (kinnitatud Vabariigi Valitsuse 29.04.1997.a. määrusega nr.88, RT I 1997, 35, 542) punkti 6 ja Kohaliku omavalitsuse korralduse seaduse (RT I 1993, 37, 558; RT I 1999, 82, 755; 2000, 51, 322; 2001, 82, 489; 100, 642; 2002, 29, 174; 36, 220; 50, 313; 53, 336, 58, 362; 61, 375; 64, 390; 64, 393; 68, 407) § 31 lõige 5 ning lähtudes osaühingu NARVA TRANSIIT (Lääne-Viru Maakohtu registriosakonnas registrikood 10128787, asukoht: Rahu tn 4a, Narva linn) volitatud  isiku kod. ALEKSANDR BELIKOV’i (isikukood 33603223712, elukoht: Narva linn) avaldustest ja  Ida-Viru maavanema 02.08.2002.a. korraldusest       nr 831 "Loa andmine välismaalastele ja Eesti eraõiguslikele juriidilistele isikutele maa erastamiseks"
Narva Linnavalitsus annab korralduse:
1. Kinnitada katastriüksuse nr 4 piirid alusplaanidel nr 33-A ja 33-V, maaüksuse asukoht Narva linn, Tehase tn 8. Registreerida maaüksus maakatastris riigi nimele.

1.1. maaüksuse sihtotstarve on ärimaa (Ä);
1.2. maaüksuse pindala on 37 111 m2, sellest:  hoonete alune maa 3 074 m2, muu maa 34 037 m2.

2. Erastada ostueesõigusega maa osaühingule NARVA TRANSIIT, registrikood 10128787, asukoht Rahu tn 4a, Narva linn.

3. Erastatav maaüksus asub Narva linnas, Tehase tn 8. Erastataval maal asuv hoone kuulub Ida-Viru hooneregistri Narva filiaali 16.10.2002.a tõendi nr 5941 alusel osaühingule NARVA TRANSIIT.

4. Maa maksustamishind on 23.10.2002.a. koostatud ostueesõigusega erastava maa maksustamishinna akti alusel 556 665 krooni. Maa ostu-müügihind on 556 665 krooni, sellest kuni poole  s.o. 278 333 krooni võib tasuda erastamise väärtpaberites ja maa erastamise korraldaja kulud on  2 783 krooni.
5. Ida-Viru Maavalitsuse erastamise väärtpaberiarve number on 48001871 Eesti Ühispanga kood 78323071 ja erastamise eriarve number (rahas maksmisel) on 10552002775004 Eesti Ühispanga kood 401, viitenumber 11112. Maa ostuhind tasutakse kas korraga või pikaajaliste maksetena osade kaupa. Maa ostuhinnast vähemalt 10% s.o 55 666 krooni ja maa erastamise korraldaja kulud tuleb tasuda enne maa ostu-müügi lepingu vormistamist. Maa ostu-müügihinnast võib kuni 50% tasuda hüvitusväärtpaberi, rahvakapitali obligatsiooni või rahaga, maa erastamise korraldaja kulud sularahas. Maa erastamise korraldaja kulud tasutakse rahas Narva Linnavalitsuse erastamise korraldaja arvele 221010841164 Hansapank kood 767.
6. Maa ostueesõigusega erastamisel on maa omanik kohustatud:

6.1. ehitiste renoveerimise ja uusehitiste rajamise kooskõlastama Narva Linnavalitsusega;

6.2. täitma Narva linna heakorra eeskirju;

6.3.1ubama kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustada neid.

7. Korralduse peale on ostjal õigus edasi kaevata kohtusse ühe kuu jooksul alates korralduse kättesaamise päevast.

8. Korraldus jõustub seadusega sätestatud korras.

